রংপুরে ৪ নারী জুয়াড়ির কারাদণ্ড!
দেশে এই প্রথম রংপুরের পীরগঞ্জে ৪ মহিলা জুয়াড়িকে গ্রেফতার করেছে পুলিশ। বৃহস্পতিবার দুপুরে উপজেলা নির্বাহী কর্মকর্তার কার্যালয়ে ভ্রাম্যমাণ আদালতের মাধ্যমে ওই জুয়াড়িদের প্রত্যেককে ৩ দিন করে কারাদণ্ড দেয়া হয়।







জানা গেছে, উপজেলা সদরের সর্দারপাড়া (শাপলাপাড়া) আছিয়া কমপ্লেক্সের সামনে এক বাসায় বুধবার রাতে স্থানীয় নারীরা তাস জুয়া (লেপ্পু, হাজারী) খেলছিলেন। এ সময় থানার এএসআই  মাসুদ সরকারের নেতৃত্বে ওই জুয়ার আসরে অভিযান চালিয়ে মোছা. কাঞ্চন বেগম, রওশন আরা, দুলালী ও পারভীন বেগমকে গ্রেফতার করা হয়।




বৃহস্পতিবার দুপুরে উপজেলা নির্বাহী কর্মকর্তা ও নির্বাহী ম্যাজিস্ট্রেট টিএমএ মমিন তার কার্যালয়ে ভ্রাম্যমাণ আদালতের মাধ্যমে ওই জুয়াড়িদের প্রত্যেককে ৩ দিন করে বিনাশ্রম কারাদণ্ড দেন।
এ ঘটনায় উপজেলা সদর টক অব দ্য টাউনে পরিণত হয়েছে। ভ্রাম্যমাণ আদালত চলাকালীন অসংখ্য মানুষের ভিড় সামলাতে পুলিশ হিমশিম খায়।
পীরগঞ্জ উপজেলা নির্বাহী কর্মকর্তা টিএমএ মমিন বলেন, চাকরিজীবনে এই প্রথম মহিলা জুয়াড়ির কারাদণ্ড দিলাম। এটি সমাজের জন্য নৈতিক অবক্ষয়। এ রায়ের মাধ্যমে অপরাধী এবং সম্ভাব্য অপরাধীরা সাবধান হবেন বলে আশা করি।

দেশে এই প্রথম রংপুরের পীরগঞ্জে ৪ মহিলা জুয়াড়িকে গ্রেফতার করেছে পুলিশ। বৃহস্পতিবার দুপুরে উপজেলা নির্বাহী কর্মকর্তার কার্যালয়ে ভ্রাম্যমাণ আদালতের মাধ্যমে ওই জুয়াড়িদের প্রত্যেককে ৩ দিন করে কারাদণ্ড দেয়া হয়।